Nos Guillermus Prior et conuentus sancti Synphoriani Eduensis Notum facimus presentibus et futuris Quod, ad remouendum scandalum quod erat in Ecclesia nostra de anniuersariis illorum faciendis qui pro remedio anime sue et pro anniuersariis suis singulis annis in Ecclesia nostra celebrandis nobis et Ecclesie nostre suas helemosinas erogauerant et ut saluti animarum eorum consuleremus, de ipsis anniuersariis sic in Capitulo [n]ostro, fratribus nostris conuocatis, dignum duximus ordinandum Quod Nos Guillermus Prior dedimus et assedimus et etiam tradidimus prefato conuentui nostro vigenti Librata[s] reddituum ad Diuionem quas predictus conuentus annuatim percipiet in viginti quatuor sestariis siliginis et in sexaginta solidis diuionensium quos uiginti quatuo[r] sestarios et sexaginta solidos ipsi conuentui persoluere tenebitur quicumque erit Curatus Ecclesie de Anox. et cum hiis dicto conuentui tradidimus Octo se[s]tarios siliginis 